เรื่องร้องเรียน: งานวัดภานุรังษี เปิดเพลงเสียงดังหลังสี่ทุ่ม ผิด พรบ.สาธารณสุข ม.26 และ ม. 27 ขอให้เจ้าหน้าที่ดำเนินการแจ้งเจ้าของงานให้งดใช้เครื่องเสียงหลัง 22.00น. ด้วยครับ
การดำเนินการของเจ้าหน้าที่: เจ้าหน้าที่ได้ตรวจสอบสถานที่ถูกร้องเรียนคือวัดภาณุรังษี แขวงบางพลัด เขตบางพลัด ซึ่งได้มีการจัดงานวัดประจำปี ในวันที่ 17-26 กุมภาพันธ์ 2566 ซึ่งมีการใช้เครื่องขยายเสียงในการจัดงาน จากการร้องเรียนการจัดงานได้ส่งผลกระทบเรื่องเสียงดังรบกวน เจ้าหน้าที่ได้แจ้งต่อเจ้าอาวาสวัดภาณุรังษีว่า มีการแจ้งปัญหาเสียงดังรบกวนจากการจัดงาน เพื่อให้เจ้าอาวาสวัดภาณุรังษีมีการควบคุมและกำกับการใช้เสียงมิให้ก่อให้เกิดเสียงดังรบกวนชุมชน และผู้พักอาศัยบริเวณใกล้เคียง มีมาตรการป้องกันเสียงรบกวน และมิก่อให้เกิดเสียงดังรบกวนผู้อยู่อาศัยบริเวณใกล้เคียง ณ ปัจจุบันแม้การจัดงานจะสิ้นสุดลงแล้ว แต่ในอนาคตหากมีการจัดงานอีกต้องมีมาตรการและปฏิบัติตามกฎหมายที่เกี่ยวข้องอย่างเข้มงวดเพื่อมิให้เกิดปัญหาเสียงดังรบกวนในยามวิกาลอีก
ความเห็นของผู้แจ้ง: ขอบคุณสำหรับความทุ่มเท อุตสาหะ พยายาม ในการแก้ไขปัญหาความเดือดร้อนของประชาชน ขอผลบุญกุศล จงดลบันดาลให้เจ้าหน้าที่ผู้ปฏิบัติดี ปฏิบัติชอบ จงประสบความสุข ความเจริญ ความสำเร็จ ยิ่งๆขึ้นไป
พื้นที่: แขวงบางพลัด เขตบางพลัด กรุงเทพมหานคร